Stesen keretapi Tapah Road

Stesen kereta api Tapah Road ialah sebuah stesen kereta api yang terletak di Tapah Road, Perak, Malaysia. Stesen ini menyediakan perkhidmatan KTM ETS. Sejarah Stesen ini adalah antara yang tertua di Malaysia. Ia dibuka pada 18 Mei 1893, menghubungkan Tapah Road dengn Teluk Intan dan dirasmikan oleh Gabenor Negeri Selat, Sir Cecil Clementi Smith. Turut hadir dalam majlis perasmian itu ialah Residen Perak, Sir Frank Swettenham. Pada peringkat awal kontrak pembinaan landasan Tapah Road–Teluk Anson (kini dikenali sebagai Teluk Intan) telah dibatalkan perancangan kerana halangan-halangan bentuk muka bumi di antara kedua-dua tempat berkenaan. Namun, dua orang jurutera Keretapi Negeri Perak (Perak State Railways) iaitu Spence Moss dan T. Scott Gardner telah mengambil inisiatif untuk meneruskan pembinaannya. Pada bulan Mac 2007, sebuah stesen kereta api yang baru telah dibina menggantikan stesen terdahulu. Walau bagaimanapun, bangunan stesen kereta api lama masih ada dan kini dijadikan pejabat pentadbiran kereta api. Sebelum ini terdapat sebuah jambatan kereta api lama yang menjadi tinggalan sejarah di stesen ini. Jambatan ini pernah rosak teruk akibat dibom oleh tentera Jepun yang menyerang Tanah Melayu pada tahun 1941. Kini, serpihan jambatan itu telah dipindahkan ke Taiping untuk dipamerkan. Perkhidmatan Stesen ini menyediakan perkhidmatan kereta api yang dikendalikan oleh Keretapi Tanah Melayu melalui KTM ETS seperti berikut (berkuat kuasa 1 Jun 2026): Tren ke utara: EG9044 KL Sentral–Ipoh (Gold): 10:53 EG9442 JB Sentral–Padang Besar (Gold): 14:12 EG9052 KL Sentral–Ipoh (Gold): 16:58 EG9352 Segamat–Butterworth (Gold): 20:18 EG9056 KL Sentral–Ipoh (Gold): 21:03 EG9058 KL Sentral–Ipoh (Gold): 23:58 Tren ke selatan: EG9041 Ipoh–KL Sentral (Gold): 05:36 EG9045 Ipoh–KL Sentral (Gold): 09:36 EG9343 Butterworth–Segamat (Gold): 10:13 EG9049 Ipoh–KL Sentral (Gold): 12:41 EG9449 Padang Besar–JB Sentral (Gold): 15:47 EG9055 Ipoh–KL Sentral (Gold): 19:36 Rujukan